Zápis z VČS konanej dňa 9.3. 2024 na UVLF v KE.

Prítomní: podľa prezenčnej listiny 166 členov + hostia z RVPS KE-okolie- riaditeľka MVDr. Šoltésová a MVDr. Žáková a predseda a tajomník prešovskej ZO AVS.

1. **Otvorenie** – schôdzu otvoril predseda ZO AVS KE Michal Šimko, privítal prítomných a hostí z RVPS KE - okolie a odovzdal vedenie schôdze tajomníkovi Gasperovi

2. **Voľba komisií** – boli navrhnutí aj schválení:

Mandátová komisia: Ing. Dudjak, Dominik Pošivák, Milan Toth

Návrhová komisia: Gabriel KOmínek, Pavol Krupár, Róbert Vitkovič

3. **Hodnotiaca správa za rok 2023 -** predniesol tajomník Ing. Jaroslav Gasper

4. **Správa o hospodárení za rok 2023 a návrh rozpočtu na rok 2024** – prečítal p. Pošivák

5. **Správa KRK**- prečítal jej predseda Peter Jurdák

6. **Objednávanie liečiv** – tajomník vysvetlil každú jednu položku v objednávacom formulári liečiv

7. **Plánovanie nákupu techn. prostriedkov** - tajomník prešiel jednotlivé paragrafy a vysvetlil podľa NV 10/2023

Po prestávke program pokračoval diskusiou.

8. **Diskusia**

*MVDr. Žáková* – vysvetlila legislatívu ohľadom registrácie včelstiev, kočovania, podávania liečiv – o poverovaní podávania liečiv
*MVDr. Šoltésová –* podala informáciu o predaji malého množstva medu, NV 360/2011, o registrácii prvovýrobcu, označovanie medu. Registrácia prvovýrobcu stojí 50 €.

*M. Šimko* informoval, že má lístky na výstavu do Ostravy. Ak má niekto záujem nech sa naňho obráti

*Dudjak* – sa pýta, koľko členov tu ostalo po prestávke. Valná časť už odišla domov. Snažil sa zorganizovať zájazd – prihlásili sa 4 ľudia. Organizoval vč. nedeľu – veľa ľudí sa vyjadrilo kriticky – už nebude organizovať viac vč. nedeľu.

*Komínek* – na veterinárnom ústave na Hlinkovej 1 v KE môžu včelári odovzdať melivo na rozbor a nemusia ísť cez RVPS. Stojí to 22,5 €. Vysvetlil ako sa meria elektrická vodivosť medu, vymenoval cenník na rozbory medov – vodivosť, množstvo vody v mede, HMF a cukor.

*Gasper* – vysvetlil kto môže čerpať prostriedky na úľové zostavy. Musí to byť včelár začiatočník, ktorý nevčelári, resp. nie je evidovaný v CEHZ a má absolvovanú včelársku školu v BB.

*Húžvar* – bolo by dobré posielať termíny akcií skôr. Aspoň termín, že kedy je to plánované a potom poslať neskôr oficiálnu pozvánku. Lebo aj včelári si potrebujú plánovať.

*Pčola –* nechodia mu e-maily

*Gasper* – s e-mailami majú problém tí, ktorí majú doménu @azet.sk. Týmto sa e-maily strácajú. Navrhuje aby si zmenili koncovku na seznam.cz alebo gmail.com. Tiež mu veľa včelárov nedáva odpoveď či e-mail prečítali alebo nie. Jeho povinnosťou je doručiť informáciu každému členovi.

*Dudjak* – informoval o termínoch plánovaných včelárskych akcií na SR – výstavy a konferencie.

*Ján Marek* – aby sme tie dátumy akcií dali do obežníka alebo niekde na web

*Gasper* – minulý rok bol čo sa týka výnosu medu slabý. Druhý x v histórii sa výpadky včelstiev objavili aj v CEHZ. Klesli nám počty včelstiev medziročne o 13660 včelstiev a skutočné výpadky sú ešte väčšie. A to tu ešte nemáme sršňa ázijského. Vo Francúzsku poklesli počty včelárov o 10 %, od kedy je tam sršeň ázijský. V sezóne keď nie je znáška sa treba o včely viac starať ako v rokoch keď je znáška. Včelári to robia opačne. Viac sa starajú keď im včely donesú a menej keď im nedonesú. Výsledkom sú potom väčšie výpadky včelstiev. Ak ste nepreliečili včely poriadne v minulom roku od augusta do decembra resp. až januára, alebo nemali dostatočnú výživu – včely vám začnú padať v auguste budúceho roku. Niektorí sa to snažíte vykompenzovať jarným liečením ale ja tvrdím, že je to už neskoro a je nedostatočné. Už je vo väčšine prípadov plod v úli a klieštik skrytý na plode. O dlhodobom klietkovaní som vám už prednášal, čo je vlastne budúcnosť včelárenia

*XY* – či budeme mať svoju značku medu ako AVS?

*Gasper* – ako AVS značku slovenský med nebudeme mať. Ale MPRV SR prirpavuje logo na Slovenský med. To znamená, že keď niekto uvidí v obchode toto logo, bude mu to garantovať, že vo fľaši je med vyrobený na SR. Ak máte niekto nejaké návrhy na logo Slovenský med, môžete mi ho poslať.

9. **Správa mandátovej komisie** – predniesol predseda mandátovej komisie Ing. Dudjak- sme uznášaniaschopní. Aby sme boli unášaniaschopní potrebujeme mať prítomných 166 členov a podpísaných je 167.

10. **Návrh na uznesenie** predniesol jej predseda G. KOmínek. Po jeho prečítaní sa prihlásil p. Grega a navrhol, aby bol tajomník lepšie honorovaný, aby neušiel zo svojej funkcie. V uznesení bola upravená položka na mesačný príspevok pre tajomníka na 300 €/mesačne. Uznesenie bolo jednomyseľne schválené.

**11. Záver** – tajomník aj predseda ZO AVS KE poďakovali prítomným za aktívnu účasť a predseda poprial lepší rok 2024 ako ten minulý čo sa týka výnosov medu.

Zapísal tajomník ZO AVS KE, Ing. Jaroslav Gasper, PhD.